CELEX: 31991R3223
Language: el
Date: 1991-11-05
Title: Κανονισμός ( ΕΟΚ ) αριθ. 3223/91 της Επιτροπής της 5ης Νοεμβρίου 1991, που εξουσιοδοτεί το Ηνωμένο Βασίλειο να επιτρέπει, υπό ορισμένους όρους, συμπληρωματική αύξηση του αλκοολικού τίτλου ορισμένων επιτραπέζιων οίνων

Avis juridique important

|

31991R3223

Κανονισμός ( ΕΟΚ ) αριθ. 3223/91 της Επιτροπής της 5ης Νοεμβρίου 1991, που εξουσιοδοτεί το Ηνωμένο Βασίλειο να επιτρέπει, υπό ορισμένους όρους, συμπληρωματική αύξηση του αλκοολικού τίτλου ορισμένων επιτραπέζιων οίνων  

Επίσημη Εφημερίδα αριθ. L 305 της 06/11/1991 σ. 0014 - 0015

ΚΑΝΟΝΙΣΜΟΣ (ΕΟΚ) αριθ. 3223/91 ΤΗΣ ΕΠΙΤΡΟΠΗΣ  της 5ης Νοεμβρίου 1991  που εξουσιοδοτεί το Ηνωμένο Βασίλειο να επιτρέπει, υπό ορισμένους όρους, συμπληρωματική αύξηση του αλκοολικού τίτλου ορισμένων επιτραπέζιων οίνωνΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1734/91 (2), και ιδίως το άρθρο 18 παράγραφος 4 και το άρθρο 81,  Εκτιμώντας:  ότι, βάσει του άρθρου 18 παράγραφος 1 του κανονισμού (ΕΟΚ) αριθ. 822/87, τα κράτη μέλη μπορούν να επιτρέπουν την αύξηση του κτηθέντος ή δυναμικού φυσικού αλκοολικού τίτλου μόνον μέσα σε ορισμένα όρια-  ότι, λόγω των εξαιρετικά δυσμενών κλιματικών συνθηκών που επεκράτησαν το έτος 1991 σε ορισμένα τμήματα της ζώνης Α που χαρακτηρίζονται από πολύ χαμηλές θερμοκρασίες, του τέλους της άνοιξης, από μια ασυνήθη βροχόπτωση και απουσία ηλιοφάνειας, τα όρια τα  οποία έχουν καθοριστεί για την αύξηση του φυσικού αλκοολικού τίτλου από το άρθρο 18 παράγραφος 1 του κανονισμού (ΕΟΚ) αριθ. 822/87 δεν επιτρέπουν, σε πολλές περιπτώσεις, την παραγωγή των οίνων που ζητούνται συνήθως στην αγορά- ότι, λαμβανομένης υπόψη  αυτής της κατάστασης, είναι σκόπιμο να εξουσιοδοτηθούν τα ενδιαφερόμενα κράτη μέλη να επιτρέπουν συμπληρωματική αύξηση του φυσικού αλκοολικού τίτλου, κατά την έννοια του άρθρου 18 παράγραφος 2 του κανονισμού (ΕΟΚ) αριθ. 822/87 στις πληγείσες περιοχές-  ότι πρέπει να προβλεφθεί ότι τα κράτη μέλη ανακοινώνουν στην Επιτροπή ορισμένα στοιχεία, ιδίως κατ' εφαρμογή του κανονισμού (ΕΟΚ) αριθ. 2240/89 της Επιτροπής (3)-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το Ηνωμένο Βασίλειο εξουσιοδοτείται, για την αμπελουργική περίοδο 1991/92 να επιτρέπει τη συμπληρωματική αύξηση των αλκοολικών τίτλων που προβλέπεται, για την αμπελουργική ζώνη Α, στο άρθρο 18 παράγραφος 2 του κανονισμού (ΕΟΚ) αριθ. 822/87, για  τα προϊόντα που απαριθμούνται στην παράγραφο 1 πρώτο εδάφιο του ίδιου αυτού άρθρου 18 και που προέρχονται από σταφύλια που:  α) προορίζονται για την παραγωγή επιτραπέζιων οίνων και  β) ανήκουν σε ποικιλίες αμπέλων συνιστώμενες και επιτρεπόμενες που αναφέρονται στο παράρτημα.  Άρθρο 2  Βάσει των δηλώσεων που αναφέρονται στο άρθρο 23 παράγραφος 1 δεύτερο εδάφιο του κανονισμού (ΕΟΚ) αριθ. 822/87, το ενδιαφερόμενο κράτος μέλος ανακοινώνει στην Επιτροπή, το αργότερο στις 31 Μαΐου 1992, τις ποσότητες ζάχαρης συμπυκνωμένου γλεύκους  σταφυλής και ανακαθαρισμένου συμπυκνωμένου γλεύκους σταφυλής που χρησιμοποιήθηκαν για την αύξηση του φυσικού αλκοολικού τίτλου των προϊόντων που αναφέρονται στο άρθρο 1.  Οι ανακοινώσεις αυτές περιλαμβάνουν εκτιμήσεις για τις ποσότητες ζάχαρης, συμπυκνωμένου γλεύκους σταφυλής και ανακαθαρισμένου συμπυκνωμένου γλεύκους σταφυλής που χρησιμοποιήθηκαν για τη συμπληρωματική αύξηση του αλκοολικού τίτλου, κατά την έννοια του  άρθρου 18 παράγραφος 2 του κανονισμού (ΕΟΚ) αριθ. 822/87.  Άρθρο 3  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 5 Νοεμβρίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 84 της 27. 3. 1987, σ. 1. (2) ΕΕ αριθ. L 163 της 26. 6. 1991, σ. 6. (3) ΕΕ αριθ. L 215 της 26. 7. 1989, σ. 16.    ΠΑΡΑΡΤΗΜΑ  α) Ποικιλίες αμπέλων συνιστώμενες:  Huxelrebe, Muller-Thurgau, Reichensteiner, Schonburger, Seyval blanc.  β) Ποικιλίες αμπέλων επιτρεπόμενες:  Auxerrois, Bacchus, Cascade, Chardonnay, Dunkelfelder, Ehrenfelser, Faber, Gutenborner, Kerner, Leon Millot, Madeleine sylvaner, Optima, Ortega, Pinot Noir, Regner, Rulander, Scheurebe, Triomphe, Wrotham pinot, Wurzer, Zweigeltrebe.